Pep Guardiola a refuzat-o pe Bayern Munchen
Bayern Munchen îl consideră pe Pep Guardiola ca fiind una dintre opțiunile de antrenor, potrivit unui anunț făcut luni de jurnaliștii germani.
Conducerea clubului german a primit răspunsul din partea tehnicianului care o pregătește pe Manchester City.
Un reprezentant al companiei Tacticgrup, care îl impresariază pe spaniol, a anunțat că Guardiola nu va merge la Bayern.
„Pep o are pe Bayern în inima lui, dar nu vrea să plece de la Manchester City vara aceasta. Este foarte fericit și mai are contract până în 2025. Revenirea la Bayern nu e o opțiune”, a fost mesajul legat de viitorul antrenorului, conform Sky Sport Germania.